ตลท.จับมือ 4 องค์กร สร้างวินัยการออม หนุนชีวิตหลังเกษียณ
ตลาดหลักทรัพย์ฯ ลงนาม MOU กฟผ., กฟภ., กฟน. และสมาคมกองทุนสำรองเลี้ยงชีพ สร้างวินัยการออมเพื่อการเกษียณ
27 ม.ค. 2565

นายภากร ปีตธวัชชัย กรรมการและผู้จัดการ ตลาดหลักทรัพย์แห่งประเทศไทย (ตลท.) ลงนาม MOU กับการไฟฟ้าฝ่ายผลิตแห่งประเทศไทย (กฟผ.) การไฟฟ้าส่วนภูมิภาค (กฟภ.) การไฟฟ้านครหลวง (กฟน.) และสมาคมกองทุนสำรองเลี้ยงชีพ ส่งเสริมความรู้ด้านการวางแผนการเงินการลงทุนแก่บุคลากรและสมาชิกกองทุนสำรองเลี้ยงชีพของแต่ละองค์กร เพื่อให้สามารถบรรลุเป้าหมายทางการเงินและสร้างวินัยการออมเพื่อการเกษียณ ซึ่งเป็นความร่วมมือภายใต้โครงการ “Happy Money สุขเงิน สร้างได้” องค์กรที่สนใจร่วมส่งเสริมความรู้ด้านการเงินกับตลาดหลักทรัพย์ฯ ดูรายละเอียดเพิ่มเติมที่ www.set.or.th/happymoney